*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

** **\_\_\_\_\_\_\_\_\_\_\_ի 2024 թվականի N \_\_\_\_\_-Ն

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԱՊՐԻԼԻ 2-Ի N 351-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների` Հայաստանի Հանրապետության կառավարությունը **որոշում է.**

 1. Հայաստանի Հանրապետության կառավարության 2009 թվականի ապրիլի 2-ի «Ձ**երբակալված և կալանավորված անձանց Հայաստանի Հանրապետության կառավարությանն առընթեր Հայաստանի Հանրապետության ոստիկանության կողմից ուղեկցման և պահպանման կարգը հաստատելու մասին»** N 351-Ն որոշման (այսուհետ՝ Որոշում) մեջ կատարել հետևյալ փոփոխություններն ու լրացումները.

 1) Որոշման, Որոշման հավելվածի վերնագրերում ու ողջ տեքստում ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ բառերը փոխարինելՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ ՈՍՏԻԿԱՆՈՒԹՅԱՆ բառերով․

2) Որոշման նախաբանը շարադրել հետևյալ խմբագրությամբ.

Համաձայն Ոստիկանության մասին **օրենքի 17-րդ հոդվածի 1-ին մասի 1-ին կետի «գ» ենթակետի՝ Հայաստանի Հանրապետության կառավարությունը որոշում է.**․

3) Որոշման 1-ին կետը շարադրել հետևյալ խմբագրությամբ.

Հաստատել ձ**երբակալված և կալանավորված անձանց Հայաստանի Հանրապետության ներքին գործերի նախարարության ոստիկանության կողմից ուղեկցում և պահպանում իրականացնելու** **կարգը՝ համաձայն հավելվածի․**

 4) Որոշման հավելվածը լրացնել նոր 2.1. կետով հետևյալ բովանդակությամբ.

2.1. Ուղեկցում իրականացնող ծառայողների խնդիրներն են.

1) ձ**երբակալված կամ կալանավորված անձանց ուղեկցման և պահպանման** ապահովումը ձերբակալվածներին պահելու վայրեր, քրեակատարողական հիմնարկներ, փորձաքննությունների կենտրոններ, բժշկական հաստատություններ, ինչպես նաև դատական նիստերի, ապացուցողական և վարութային այլ գործողությունների ընթացքում․

2) ձ**երբակալված անձանց ուղեկցման և պահպանման** ապահովումը ձերբակալումից անմիջապես հետո հետաքննության մարմին, վարույթ իրականացնելու իրավասություն ունեցող մարմին կամ քննիչի մոտ բերելու ընթացքում և դրանից հետո․

3) **հայտում նշված վայր** ձ**երբակալված կամ կալանավորված անձանց ժամանակին ուղեկցումը՝ պահպանելով** նրանց համար սահմանված մեկուսացման ռեժիմը․

4) ձ**երբակալված կամ կալանավորված անձանց** կողմից փախուստի, ինքնասպանության, ինքնավնասման, պահակախմբի և ուղեկցողի վրա հարձակման փորձերի կանխարգելում, կանխում և խափանում․

5) պահակախմբի կամ ուղեկցողի վրա հարձակման փորձ կատարած անձանց ձերբակալում։:

 5) Որոշման հավելվածի 2-րդ և 6-րդ գլուխների վերնագրերում, 14-րդ կետում, 28-րդ կետի 3-րդ ենթակետում ուղեկցումը բառից հետո լացնել և պահպանումը բառերը իր համապատասխան հոլովաձևերով․

6) Որոշման հավելվածի 30-րդ կետի 2-րդ ենթակետում օրենսդրությամբ բառից հետո լրացնել և սույն կարգով բառերը․

7) Որոշման հավելվածի 40-րդ կետում ոստիկանության տարածքային մարմնի բառերը փոխարինել ոստիկանության համապատասխան ստորաբաժանման բառերով․

8) Որոշման հավելվածը լրացնել նոր 40.1. կետով հետևյալ բովանդակությամբ.

40.1. ՀՀ քրեական դատավարության օրենսգրքի 108-րդ հոդվածի 1-ին մասով նախատեսված դեպքերում ձերբակալումից անմիջապես հետո, ձերբակալված անձի ուղեկցումն ու պահպանումն իրականացվում է ձերբակալում իրականացրած ոստիկանության համապատասխան ստորաբաժանման ծառայողների կողմից, այդ թվում՝ միայնակ, տվյալ պահին իր շահագործման ներքո գտնվող, ինչպես նաև Ոստիկանության մասին **օրենքով** նախատեսված դեպքերում կազմակերպությունների և քաղաքացիների տրանսպորտային միջոցով՝ հնարավորության դեպքում պահպանելով կարգի 40-րդ կետի պահանջները: Ստեղծված իրավիճակով պայմանավորված՝ տվյալ պահին ձերբակալված անձի ուղեկցման անհնարինության դեպքում (ուժերի անհամաչափության, հատուկ միջոցների բացակայության դեպքերում և այլն) ոստիկանության ծառայողը կապի հնարավոր միջոցներով այդ մասին անմիջապես տեղեկացնում է ոստիկանության օպերատիվ կառավարման կենտրոն՝ լրացուցիչ ուժեր ուղարկելու նպատակով: Ոստիկանության օպերատիվ կառավարման կենտրոնի աշխատակիցը տեղեկությունը ստանալուց անմիջապես հետո միջոցներ է ձեռնարկում ուղեկցումն ապահովելու համար տվյալ վայր լրացուցիչ ուժեր ուղարկելու ուղղությամբ: ՀՀ քրեական դատավարության օրենսգրքի 108-րդ հոդվածի 1-ին մասով նախատեսված դեպքերում ձերբակալումից անմիջապես հետո ձերբակալված անձին ՀՀ քրեական դատավարության օրենսգրքով նախատեսված համապատասխան մարմին ուղեկցելուց և քննիչի կողմից ձերբակալելու վերաբերյալ որոշում կայացվելուց հետո ձերբակալված անձի հետագա ուղեկցումն ու պահպանումն իրականացվում է սույն կարգի 4-րդ գլխով սահմանված կարգով:․

 9) Որոշման հավելվածը լրացնել նոր 40.2-րդ կետով հետևյալ բովանդակությամբ.

40.2. Սույն կարգի 40-րդ և 40.1-րդ կետերով նախատեսված ուղեկցումներն իրականացնելիս անհրաժեշտ է պահպանել քրեադատավարական ժամկետները:․

10) Որոշման հավելվածի 52-րդ կետում ուղեկցումներն բառից հետո լրացնել ու պահպանումն բառերը, իսկ 40-րդ թվից հետո լրացնել ,40.1-րդ և 52.1-րդ թվերը․

11) Որոշման հավելվածը լրացնել նոր 52.1. կետով հետևյալ բովանդակությամբ.

52.1. Հիվանդության հետ կապված հատուկ կարիքներ ունեցող անձանց հատուկ տրանսպորտային միջոցներով ուղեկցման անհնարինության դեպքում նրանց ուղեկցումը և պահպանումը կարող է կազմակերպվել շտապ բժշկական օգնության տրանսպորտային միջոցներով:․

12) 7-րդ գլխի վերնագիրը շարադրել հետևյալ խմբագրությամբ.

7. ՈՒՂԵԿՑՈՒՄԸ ԵՎ ՊԱՀՊԱՆՈՒՄԸ ԴԱՏԱՐԱՆՆԵՐՈՒՄ,

13) 8-րդ գլխի վերնագիրը շարադրել հետևյալ խմբագրությամբ.

8. ՁԵՐԲԱԿԱԼՎԱԾ ԿԱՄ ԿԱԼԱՆԱՎՈՐՎԱԾ ԱՆՁԱՆՑ ՈՒՂԵԿՑՈՒՄԸ ԵՎ ՊԱՀՊԱՆՈՒՄՆ ԱՊԱՑՈՒՑՈՂԱԿԱՆ ՈՒ ՎԱՐՈՒԹԱՅԻՆ ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ՎԱՅՐՈՒՄ ԵՎ ԸՆԹԱՑՔՈՒՄ,

 **14**) Որոշման հավելվածի ողջ տեքստում դատավարական գործողությունների բառերը փոխարինելապացուցողական և վարութային գործողությունների բառերով՝ համապատասխան հոլովաձևերով․

**15**) Որոշման հավելվածը լրացնել նոր 9-րդ գլուխով հետևյալ բովանդակությամբ․

9. Ձ**ԵՐԲԱԿԱԼՎԱԾ ԵՎ ԿԱԼԱՆԱՎՈՐՎԱԾ ԱՆՁԱՆՑ ԱՆՁՆԱԿԱՆ ԽՈՒԶԱՐԿՈՒԹՅՈՒՆԸ ԵՎ ԻՐԵՐԻ ԶՆՆՈՒԹՅՈՒՆԸ**

**77. Ձերբակալված կամ կալանավորված անձանց անձնական խուզարկությունը և իրերի զննությունը կատարվում է նրանց մոտ** արգելված իրեր, առարկաներ և սննդամթերքհայտնաբերելու, ինչպես նաև քրեական գործի քննությանը խոչընդոտելը կամ նոր հանցագործություն կատարելը կանխարգելելու նպատակով: Սույն կետի իմաստով արգելված իր, առարկա կամ սննդամթերք է համարվում սույն կարգի 85-րդ կետով նշված իրեր, առարկաներ կամ սննդամթերք չհանդիսացող ցանկացած այլ իրը, առարկան կամ սննդամթերքը:

78. Անձնական խուզարկությունը պարտադիր իրականացվում է ձերբակալված կամ կալանավորված անձանց պահելու վայրերից, քրեակատարողական հիմնարկներից մեկ պահակախմբից մեկ այլ պահակախումբ ընդունելիս-հանձնելիս՝ տվյալ վայրի աշխատակցի հետ համատեղ, ինչպես նաև դատարանի խուց մտնելիս, խցից դուրս բերելիս:

79. Անձնական խուզարկություն կարող է իրականացվել նաև հատուկ տրանսպորտային միջոց նստեցնելիս և իջեցնելիս, դատարանի խուց մտցնելիս, խցից հանելիս, **եթե ուղեկցողի մոտ կասկած է առաջանում, որ ուղեկցվող անձին կարող են փոխանցված լինել կամ վերջինս թաքցնում է արգելված իրեր, առարկաներ և /կամ/ *սննդամթերք****:*

80. Սույն կարգի 78-րդ և 79-րդ կետերով նշված գործողությունները կատարվում են առնվազն երկու ծառայողի մասնակցությամբ: Անձնական խուզարկությունից առաջ համապատասխան ծառայողի կողմից առաջարկվում է ինքնակամ ներկայացնել խուզարկվողի մոտ գտնվող անձնական, այդ թվում՝ արգելված իրերը, առարկաները կամ սննդամթերքը:

81. Անձնական խուզարկությունն իրականացվում է **լրիվությամբ՝ խուզարկվող անձի մերկացմամբ, կամ մասնակի, երբ խուզարկվող անձին առաջարկվում է հանել վերնահագուստը և կոշիկները: Անձնական խուզարկությունն իրականացվում է լրիվությամբ, եթե ուղեկցողի մոտ հիմքեր կան ենթադրելու, որ ձերբակալված կամ կալանավորված անձի մոտ կարող են լինել** արգելված իրեր, առարկաներ, սննդամթերք,որոնք հնարավոր չէ հայտնաբերել մասնակի խուզարկության միջոցով: Ուղեկցողի կողմից մանրամասն զննվում են խուզարկվող անձի հագուստները, կոշիկները, պրոտեզները: Հագուստի մեջ թաքցված իրեր հայտնաբերելու դեպքում, կտորը պատռվում է, կոշիկներից կարող են հանվել սուպինատորները, մետաղական կրունկները:

**82. Անձնական խուզարկությունն իրականացվում է նույն սեռի անձի կողմից:**

83. Անձնական խուզարկությունը կատարվում է անձի պատիվն ու արժանապատվությունը չոտնահարելու սկզբունքով` պահպանելով սանիտարա-հիգիենիկ նորմերը:

84. Ուղեկցման ընթացքում **ձերբակալված կամ կալանավորված անձանց մոտ թույլատրվում է ունենալ՝**

**1) բժշկի կողմից նշանակված *դեղեր՝* համապատասխան չափաբաժնով,** ինչպես նաև բժշկական ցուցմամբ անձի կենսունակության ապահովման համար անհրաժեշտ սարքեր և պարագաներ (լսողության սարք և այլն)․

**2) թաշկինակ․**

**3) ակնոցներ և դրանց պլաստիկե պատյան, կոնտակտային լինզաներ․**

**4) ձեռքի կամ գրպանի ժամացույց․**

**5) նոթատետր, գրիչ, մատիտ, քրեական գործի, ինչպես նաև իրավունքների իրացման հետ առնչություն ունեցող գրառումներ և փաստաթղթեր․**

**6) պայուսակ․**

**7) ձեռնափայտ, անթացուպ, հաշմանդամի նստասայլակ․**

8) անձեռոցիկ, կանանց հիգիենայի պարագաներ․

**9) ՁՊՎ-ից կամ քրեակատարողական հիմնարկից ստացված սնունդ:**

85. Անձնական խուզարկության կամ իրերի զննության ժամանակ արգելված իրեր, առարկաներ հայտնաբերվելու դեպքում կազմվում է արձանագրություն (N 2 ձև): Արձանագրությունը ստորագրվում է խուզարկությունը կամ իրերի զննությունը կատարող ծառայող(ներ)ի, դրա կատարման վայրի աշխատակցի և խուզարկության կամ զննման ենթարկված անձի կողմից::

**2.** Որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հայաստանի Հանրապետության**

**վարչապետ Ն. Փաշինյան**

2024 թ. \_\_\_\_\_\_\_\_\_\_\_ \_\_\_\_\_\_

Երևան